America's Army LAN - Browse /AAIP/0.3 at SourceForge.net
Brought to you by: peeplone
Download Latest Version AALAN-0.5.zip (109.0 kB) Get Updates
Home / AAIP / 0.3
2005-12-23 65.3 kB
2005-12-23 61.3 kB
Totals: 2 Items 126.5 kB 0 Weskus - Forum Topic
Total Replies: 229 949
Total Views: 82 374 427
Forums / 2. FAQ & General Chat / Weskus
replies: 124 875
views: 38 855 742
23 Aug 2019 @ 06:57:14 am
Is daar besonder lekker plekke aan die Weskus. Dit is ‘n alternatief vir die suid Kaap. Was al by Augrabies, Goegap, en Leentjiesklip. Almal baie lekker. Ek begin vroeg beplan vir Oktober volgende jaar. Al die opsies smokkel met my kop! Dankie
23 Aug 2019 @ 07:44:38 am
More ek dink Dwarskersbos was vir ons baie lekker gewees. Die ander plekke het ons nie getrek nie. Ook Rondeberg naby Clanwilliam.
23 Aug 2019 @ 08:11:47 am
Kyk bietjie op Flip en Tilla se website.
Dalk kry jy daar iets of dalk kan Edge help.
23 Aug 2019 @ 09:16:01 am
Ons was die lang naweek by Rondeberg, Clanwillaim en ek kan dit sterk aanbeveel. Probeer ook Club Elani, Misverstand dam
23 Aug 2019 @ 13:06:34 pm
Mc Dougalsbaai 2 km suid van Port Noloth.
Ek is mal oor daai plekkie.
23 Aug 2019 @ 14:29:30 pm
Ek is waarskynlik bevooroordeeld t.o.v. kampeerplekke teenaan die Weskus. Ek het al 'n paar besoek, maar tensy die Weskus onder jou vel ingekruip het en jy nie omgee vir 'n bietjie laer standaarde nie, kon die Weskus-oorde my nie "tickle" nie. Meer na die binneland toe kan ek egter met gemoedsrus The Baths by Citrusdal en Rondeberg naby Clanwilliam aanbeveel. Sanddrif in die Cederberg is ook 'n wonderlike bestemming, maar dan moet jy bereid wees om 'n hele ent gruispad te ry.
24 Aug 2019 @ 02:08:16 am
Dankie Almal. Toevallig toe ons so twee jaar terug by Sanddrif was het hulle ‘n brand daar gehad net voor ons daar aangekom het. Die plek het sleg gelyk. Dit het seker nou herstel
24 Aug 2019 @ 10:12:24 am
'n Weskusoord wat ons besonder aangenaam vind, is Strandfontein naby Vredendal (daar is 'n soortgenaamde een in Valsbaai). Die dorpie is nogal ietwat primitief maar met baie atmosfeer. Die Weskus is meer ongerep as die Suidkaap, so dit val seker nie in almal se smaak nie, en dit is nie so vakansie-georiënteerd as die Suidkaap nie, maar het 'n bekoring van sy eie. En as jy natuurlik in die blommetyd gaan, wat nou is, is dit ongelooflik mooi- fotos vertel nie die hele storie nie.
'n Ander interessante plek met baie atmosfeer is Elandsbaai. Dit is ietwat primitief maar heel anders. Die hotel het so ses staanpleke wat nou nie juis iets besonders is nie, maar met 'n uitsig op die see en heel goeie ablusies. Die munisipale karavaanpark net langsaan is bietjie dicey aangesien daar nie toegangsbeheer is nie, en enigiemand kom gebruik die ablusies. Ek het nie gehoor van misdaad nie, maar dit lyk nie vir my te veilig nie.
Wat ek ook kan voorstel, is om nie weg te skram van grondpaaie nie, mits jou karavaan dit wel kan hanteer. Ons ondervinding is dat die grondpaaie in die weskus meestal goed is en jy ontdek interessandhede op onverwagte plekke. Om sommer op so 'n pad te stop, ver van alles, en 'n koppie koffie te drink, gee ons groot plesier.
25 Aug 2019 @ 09:04:00 am
Ons het Leentjiesklip by Langebaan geniet. Reg op Saldanhabaai se oewer en die Weskus Nasionale Park is 'n kort ent daarvandaan. Baie om te sien in die omgewing.
25 Aug 2019 @ 09:09:44 am
Daar is lekker staanplekkemet privaat ablusies. Die een waar ons gestaan het is ook redelik teen die wind beskut
26 Aug 2019 @ 10:25:13 am
Sal met die lang verlof daar uitkom.
Nog net met werk daar verby.